IMISLab/GreekWikipedia huggingface dataset:
405 Θεία

Η Θεία (Thia) είναι πολύ μεγάλος αλλά σκουρόχρωμος αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 8,46. Ανακαλύφθηκε το 1895 από τον Γάλλο αστρονόμο Ωγκύστ Σαρλουά, που παρατηρούσε από τη Νίκαια, και πήρε το όνομά της από τη μητέρα του θεού Ηλίου στην ελληνική μυθολογία, τη Θεία ή Ευρυφάτεια ή Ευρυφάεσσα.

 Η διάμετρος της Θείας υπολογίσθηκε σε 125 χιλιόμετρα (από δεδομένα του IRAS), ενώ η μάζα της εκτιμάται σε 2,04 τετράκις εκατομμύρια τόνους για μέση πυκνότητα 2 gr/cm³. Ο φασματικός τύπος της είναι C (ανθρακούχος), ενώ το άλβεδό της είναι 0,047 (από δεδομένα του IRAS). Η Θεία περιστρέφεται γύρω από τον εαυτό της μία φορά κάθε 10 ώρες και 5 λεπτά. Η μέση θερμοκρασία στην επιφάνειά της εκτιμάται σε 100 ως 95 περίπου βαθμούς Κελσίου κάτω από το μηδέν. Τροχιά από το JPL (Java) / Εφημερίδα
Νόριτς Σίτι

Η Νόριτς Σίτι (αγγλικά: Norwich City) είναι ποδοσφαιρικός σύλλογος της Αγγλίας και η έδρα της είναι το Νόριτς του Νόρφολκ. Έχει το ψευδώνυμο «The Canaries» (Τα Καναρίνια) επειδή έχει στο έμβλημά της ένα καναρίνι.

 Ιδρύθηκε στις 17 Ιουνίου 1902. Είχε γίνει μια συνάντηση για να «χτίσουν» μια ομάδα. Αυτοί που το σκέφθηκαν ήταν τρεις πρώην παίκτες της τοπικής ομάδας της Νόριτς. Έτσι έγινε η ομάδα και της έδωσαν το όνομα «Νόριτς Σίτι» (Norwich City) ή Νόργουιτς Σίτι. Το πρώτο επίσημο ματς της Νόριτς έγινε το 1912 με αντίπαλο τη Χάργουιτς. Όταν ξεκίνησε ο Α' Παγκόσμιος Πόλεμος, όπου συμμετείχε και η Αγγλία, η Νόριτς προχώρησε σε εθελούσια εκκαθάριση. Αργότερα ανέβηκε στην τρίτη κατηγορία, που σήμερα είναι γνωστή και ως Football League 1, το 1920. Το πρώτο επαγγελματικό της ματς ήταν με αντίπαλο την Πλίμουθ Αθλέτικ και έληξε ισόπαλο (1-1). Η μεγαλύτερη νίκη της ομάδας ήταν αυτή με την Κόβεντρι Σίτι που έληξε 10-2. Το 1934 ανέβηκε στην Δεύτερη Κατηγορία (Championship) με προπονητή τον Τομ Πάρκερ. Αργότερα χρησιμοποίησε το γήπεδο Κάροου Ροουντ, που το κατέχει μέχρι και σήμερα. Το πρώτο της ματς μέσα στο Κάροου Ρόουντ ήταν το 1935 ενάντια στην Γουέστ Χαμ, όπου νίκησε με 4-3 και είχε μαζέψει 29.779 κοινό. Το 1938, ο βασιλιάς Γεώργιος ΣΤ΄ του Ηνωμένου Βασιλείου επισκέφθηκε το Κάροου Ρόουντ. Η Νόργουιτς υποβιβάστηκε στην Τρίτη Κατηγορία. Την εποχή όμως που έγινε ο Β' Παγκόσμιος Πόλεμος δεν έγινε το πρωτάθλημα. Την επόμενη χρονιά [πραγματοποιήθηκε και η Νόργουιτς τερμάτισε στην 21η θέση. Έκανε την επιστροφή της το 1958: έφτασε έως και τα ημιτελικά του League Cup Αγγλίας αφού νίκησε ομάδες όπως η Τότεναμ Χότσπερ και η Μάντσεστερ Γιουνάιτεντ. Το 1960 ανέβηκε πάλι στην σημερινή Championship νικώντας στα playoff την Σάουθαμπτον, ενώ το 1962 χάρη στον προπονητή της, Ρον Άσμαν, η Νόργουιτς κατέκτησε το πρώτο της τιτλο,το Λιγκ Καπ Αγγλιας,και προβιβάστηκε για πρώτη φορά στην ιστορία της στην Α' κατηγορια. Την επόμενη χρονιά τερμάτισε 6η κάνοντας την καλύτερη της εμφάνιση. Το 1972-73 βρέθηκε στον Τελικό του Λιγκ Καπ Αγγλίας στο Στάδιο Γουέμπλεϊ με αντίπαλο την Τότεναμ χάνοντας με 1-0.Το 1985 το κατεκτησε για δευτερη φορα. Το 1993-94 τερμάτισε 12η και το 1995 υποβιβάστηκε στην Championship. Από τότε υπήρχαν επιτυχίες στην Νόργουιτς με μόνο μειονέκτημα το υποβιβασμό της. Το 2004 βγήκε 1η κατακτώντας το πρωτάθλημα της Δεύτερης Κατηγορίας κάνοντας την μεγάλη επιστροφή από το 1995. Επίσης κατάφερε να νικήσει την Μάντσεστερ Γιουνάιτεντ στο κύπελλο με 2-0 και την Φούλαμ με 6-0.To 2020-21 η ομαδα αγωνιζεται στην Premier league. 2021-2022 Τέεμου Πούκι, Χρήστος Τζόλης, Οζάν Κάμπακ, Ματίας Νόρμαν, Μπράντον Γουίλιαμς, Τζος Σάρτζεντ, Δημήτρης Γιαννούλης, Τιμ Κρουλ, Τοντ Κάντγουελ, Μπίλι Γκίλμουρ, Μίλοτ Ρασίκα, Πρζεμίσλαβ Πλαχετά, Μαξ Άαρονς, Μπεν Γκίμπσον, Άνταμ Ίντα, Τζον Λόου, Λούκας Ρουπ, Άνγκους Γκαν, Γκραντ Χάνλεϊ, Κένι ΜακΛίν, Πιερ-Λεές Μελού, Άντριου Ομομπαμιντέλε, Σαμ Μπάιραμ, Κίραν Ντάουελ, Γιάκομπ Σόρενσεν, Κριστόφ Τσίμερμαν, Τζον Μακκράκεν, Μάικλ ΜακΓκόβερν, Λίαμ Γκιμπς, Τζόναθαν Τόμκινσον. Η επίσημη ιστοσελίδα Τα νέα της Νόριτς στο BBC Sport Νόριτς Σίτι Ζώνη οπαδών, πληροφορίες
Νικόλαος της Σουηδίας

Ο Νικόλαος της Σουηδίας (Σουηδικά: Nicolas av Sverige, 15 Ιουνίου 2015) είναι το δεύτερο παιδί και ο μοναδικός γιος της Πριγκίπισσας Μαγδαληνής, Δούκισσας του Χέλσινγκλαντ και του Γιέστρικλαντ και του Κρίστοφερ Ο'Νιλ. Είναι δέκατος στην γραμμή διαδοχής του σουηδικού θρόνου, ενώ την στιγμή της γέννησής του ήταν έκτος.

 Ο Πρίγκιπας Νικόλαος γεννήθηκε στις 15 Ιουνίου 2015 στο Νοσοκομείο Νταντέρουντ της Στοκχόλμης. Η γέννηση του έγινε δεκτή, με χαιρετισμό των 21 πυροβόλων όπλων, στο νησί Σκεπσχόλμεν, απέναντι από το Βασιλικό Παλάτι στην πρωτεύουσα της Στοκχόλμης, επίσης στο Γκέτεμποργκ, το Χέρνεσαντ, την Κάρλσκρουνα και στο Μπούντεν. Στις 17 Ιουνίου ανακοινώθηκαν τα ονόματά του και ο τίτλος του, στο κρατικό συμβούλιο από τον παππού του, βασιλιά Κάρολο ΙΣΤ΄ Γουσταύο.Μια ευχαριστήρια δοξολογία πραγματοποιήθηκε στο βασιλικό παρεκκλήσι του παλατιού, στις 18 Ιουνίου 2015 για να γιορταστεί η γέννησή του.Στις 11 Οκτωβρίου 2015 τελέστηκε η βάφτιση του, στο βασιλικό παρεκκλήσι του παλατιού Ντρότνινγκχολμ. Νονοί του ήταν ο θείος του Πρίγκιπας Κάρολος Φίλιππος (αδελφός της μητέρας του), η Νατάσα Αμπενσπέργκ-Τράουν και ο Ερρίκος Ντ'Αμπό (θείοι του πατέρα του), ο Γουσταύος Μάγκνουσον (εξάδελφος της μητέρας του), η Καταρίνα φον Χόρν και ο Μάρκο Βάϊσελφις (φίλοι των γονιών του). 15 Ιουνίου 2015 - 6 Οκτωβρίου 2019: Η Βασιλική Υψηλότητα Πρίγκιπας Νικόλαος της Σουηδίας, Δούκας του Όνγκερμανλαντ 7 Οκτωβρίου 2019 - έως σήμερα: Πρίγκιπας Νικόλαος της Σουηδίας, Δούκας του Όνγκερμανλαντ Σουηδικές Σουηδία: Ιππότης του Βασιλικού Τάγματος του Σεραφείμ (15 Ιουνίου 2015, παρουσιάστηκε 11 Οκτωβρίου 2015) Σουηδία: Ιππότης του Τάγματος του Καρόλου ΙΓ΄ (15 Ιουνίου 2015) Royal Court of Sweden- Prince Nicolas
Δρουσίλλα η Νεότερη

Η Ιουλία Δρουσίλλα (καλοκαίρι 39 - 24 Ιανουαρίου 41), γνωστή ως Δρουσίλλα η Νεότερη, ήταν κόρη του Ρωμαίου αυτοκράτορα Γάιου (Καλιγούλα) από την τέταρτη και τελευταία σύζυγό του Μιλωνία Καισωνία. Η ενός έτους Δρουσίλλα δολοφονήθηκε μαζί με τους γονείς της στις 24 Ιανουαρίου 41.

 Η Δρουσίλλα, που πήρε το όνομά της από την αγαπημένη αδερφή του πατέρα της Δρουσίλλα, γεννήθηκε λίγο μετά τον γάμο των γονιών της (μερικές πηγές την θεωρούν γεννημένη την ίδια ημέρα με τον γάμο). Η ημερομηνία του γάμου των γονιών της δεν έχει καθοριστεί με βεβαιότητα, αλλά είναι γνωστό ότι ήταν κάποτε το καλοκαίρι του 39 μ.Χ. Όταν η Δρουσίλλα γεννήθηκε, ο Καλιγούλας την πήγε σε ένα ναό που φιλοξενούσε αγάλματα θεών και την έβαλε στην αγκαλιά της Μινέρβας, καθοδηγώντας τη θεά να να εκπαιδεύσει τη μικρή του κόρη. Ο βιαστικός γάμος του με την μη νέα ή όμορφη Καισωνία έγινε για να ορίσει την κόρη του ως διάδοχό του. Σύμφωνα με τον αρχαίο ιστορικό Σουητώνιο, ο Καλιγούλας πίστευε ότι η Μινέρβα θα επέβλεπε την ανάπτυξη και την εκπαίδευση της κόρης του. Ο Σουητώνιος ισχυρίζεται επίσης ότι "Ο Καλιγούλας τη θεωρούσε ως δικό του παιδί μόνο και μόνο από την άγρια ιδιοσυγκρασία της, η οποία ήταν τόσο αδύναμη στην παιδική της ηλικία, που χτύπαγε με τα νύχια της στο πρόσωπο και στα μάτια τα παιδιά που έπαιζαν μαζί της." Στις 24 Ιανουαρίου 41, η Δρουσίλλα και οι γονείς της βρισκόταν στο παλάτι. Μια συνωμοσία για να δολοφονηθεί ο Καλιγούλας και να αντικατασταθεί με τον θείο του Κλαύδιο είχε συζητηθεί εδώ και αρκετό καιρό και εκείνη τη μέρα αποφασίστηκε. Η Πραιτοριανή Φρουρά, με επικεφαλής τον Κάσσιο, εισέβαλε στο αυτοκρατορικό συγκρότημα Ο Καλιγούλας δολοφονήθηκε. Λίγες ώρες αργότερα, η Αυτοκράτειρα Καισωνία χτυπήθηκε θανάσιμα από τον Λούπο, που είχε στείλει ειδικά ο Κάσσιος για να δολοφονήσει τα δύο υπόλοιπα μέλη της οικογένειας. Η Δρουσίλλα δολοφονήθηκε "με τα μυαλά της χτυπημένα σε έναν τοίχο."Μετά τη δολοφονία τους, όλες οι εικόνες της αυτοκράτειρας και της κόρης της καταστράφηκαν. Παρόλο που υπήρξαν κάποτε, δεν επιβίωσαν γλυπτά της Καισωνίας και της Δρουσίλλας. Η μόνη εικόνα της Δρουσίλλας που δεν καταστράφηκε είναι ένα νόμισμα που εξέδωσε ο Ηρώδης Αγρίππας ο Μέγας, Βασιλιάς των Εβραίων, που αντιπροσωπεύει τη Δρουσίλλα ως ένα μικρό παιδί που κάθεται δίπλα στη Νίκη. Το νόμισμα έγραφε: "στη Δρουσίλλα, κόρη του Αύγουστου."
Ελαιόπρινος

Ο ελαιόπρινος (Λατ.: Ilex - Ίληξ), αναφερόμενος συχνά στα ελληνικά και ως λιόπρινο, αρκουδοπούρναρο, λαύρος και μηλοπούρναρο, ή και ως «ου» (από το γαλλικό houx), είναι γένος φυτών της οικογένειας των Οξυφυλλοειδών (Aquifoliaceae) που περιλαμβάνει πολυάριθμα είδη αειθαλών ή φυλοβόλλων θάμνων και δένδρων, με ευρεία εξάπλωση στην Ευρώπη, την Ασία και την βορειοδυτική Αφρική.

 Φέρουν απλά, οδοντωντά φύλλα με αγκαθωτές παρυφές και συνήθως είναι δίοικα δηλαδή φέρουν μονογενή αρσενικά και θηλυκά άνθη σε διαφορετικά φυτά. Ο καρπός τους βοτανολογικά είναι δρύπη που τρώγεται από τα πουλιά, αλλά είναι τοξικός και μπορεί να προκαλέσει έμετους, κενώσεις ή σε μεγάλες ποσότητες ακόμα και το θάνατο αν καταναλωθεί από τον άνθρωπο. Κάποια τροπικά είδη απειλούνται με εξαφάνιση. Η ονομασία του γένους Ilex, που αποδίδεται στα ελληνικά σε ορισμένα βιβλία, κυρίως παλιά, ως ἴληξ ή ἴλεξ, όπως και ἴλαξ, προέρχεται από το λατινικό ilex (ονόμ.) – ilicis (γεν.) δηλαδή την αριά (Quercus ilex, Δρυς η αρία ή Ίληξ), με την οποία τα φύλλα τους μοιάζουν μεταξύ τους. Στον δυτικό πολιτισμό, το φυτό χρησιμοποιείται παραδοσιακά ως διακοσμητικό για τα Χριστούγεννα, ειδικά σε στεφάνια. Είναι το «ταίρι» του γκι (ιξός) και αποτελούν μαζί το παραδοσιακό χριστουγεννιάτικο δίδυμο. Το ξύλο του χρησιμοποιείται στην κατασκευή πεσσών για το σκάκι και επίσης για προσάναμμα. Πολλά φυτά χρησιμοποιούνται ευρέως ως διακοσμητικά σε κήπους και πάρκα. Από τα αποξηραμένα τριμμένα φύλλα του είδους Ilex paraguariensis, ιθαγενές της Νότιας Αμερικής, παρασκευάζεται το γνωστό αφέψημα ματέ ή «τσάι της Παραγουάης», που είναι και το εθνικό ποτό της χώρας. Πληροφορίες για το φυτό Κηπουρική:Ilex Aquifolium
Ρουστέμ Πασάς

Ο Νταμάτ Ρουστέμ Πασάς (τούρκικα: Damat Rüstem Paşa) (1500 - 10 Ιουλίου 1561) ήταν Μεγάλος Βεζίρης στην εποχή του Σουλεϊμάν Α΄ και ονομάστηκε νταμάτ (γαμπρός) γιατί παντρεύτηκε την κόρη του σουλτάνου Μιχριμάχ Σουλτάν.

 Ο Ρουστέμ Οπούκοβιτς (Rüstem Opuković), όπως ήταν το πραγματικό του ονοματεπώνυμο, γεννήθηκε το 1500 στην Σκραντίν της Κροατίας. Σε μικρή ηλικία πωλήθηκε στην Κωνσταντινούπολη και με τα χρόνια απέκτησε μια σπουδαία στρατιωτική καριέρα. Στις 26 Νοεμβρίου 1539 ο Ρουστέμ παντρεύτηκε την κόρη του Σουλεϊμάν Α΄ του Μεγαλοπρεπούς, Μιχριμάχ Σουλτάν. Ο Ρουστέμ πήρε 2 φορές τον τίτλο του Μεγάλου Βεζίρη, την πρώτη φορά από το 1544 μέχρι το 1553 και τη δεύτερη από το 1555 μέχρι το 1561 όπου πέθανε. Ο Ρουστέμ δεν δεχόταν δωροδοκίες όπως πολλοί πρέσβεις έχουν καταγράψει. Μόνο από την ευλογία του Τασλιτσαγλί Γιαχιά υπάρχει τέτοια αναφορά, η οποία έγινε μετά τον θάνατο του Πρίγκιπα Μουσταφά και με την προσπάθεια να δυσφημίσει τον γενναιόδωρο και τίμιο βεζίρη. Έτσι ο Ρουστέμ πασάς διέθεσε ένα μέρος της περιουσίας του για να χτιστούν τζαμιά, σχολεία και άλλα κτήρια. Ακόμα και μέχρι το τέλος της ζωής του στις 10 Ιουλίου 1561 ο Ρουστέμ είχε διατηρήσει αυτή την τεράστια περιουσία.Ο Ρουστέμ Πασάς με την Μιχριμαχ Σουλτάν απέκτησαν 3 παιδιά: την Αϊσέ Χιουμασάχ Σουλτάν, τον Σουλτανζάντε Μουράτ Μπέη και τον Σουλτανζάντε Μεχμέτ Μπέη. Το Τέμενος Ρουστέμ Πασά (τούρκικα: Rüstem Paşa Camii) είναι ένα Οθωμανικό τέμενος στην συνοικία Φατίχ και χτίστηκε, με εντολή του Σουλεϊμάν, από τον διάσημο αρχιτέκτονα Μιμάρ Σινάν. Το τέμενος χτίστηκε από το 1561 μέχρι το 1563. Ο Ρουστέμ Πασάς τάφηκε στο Τέμενος Σεχσαντέ. Μεγάλος Βεζίρης Κατάλογος Μεγάλων Βεζίρηδων
Μαρία Άννα της Αυστρίας (1770-1809)

Η Μαρία Άννα της Αυστρίας (Maria Anna von Österreich, 21 Απριλίου 1770 - 1 Οκτωβρίου 1809) ήταν κόρη του Λεοπόλδου Β΄ της Αγίας Ρωμαϊκής Αυτοκρατορίας και Ηγουμένη στην Θηρεσιανή Μονή της Πράγας.

 Η Μαρία Άννα Φερδινάνδη Ιωσηφίνα Καρλόττα Ιωάννα γεννήθηκε στις 21 Απριλίου 1770 στην Φλωρεντία, και ήταν το τέταρτο παιδί και η δεύτερη κόρη του Λεοπόλδου Β΄ της Αγίας Ρωμαϊκής Αυτοκρατορίας και της Μαρίας Λουίζας της Ισπανίας.Αν και είχε μια ευτυχισμένη παιδική ηλικία περιτριγυρισμένη από πολλά αδέλφια, στη Μαρία Άννα δόθηκε μια κάπως διαφορετική ανατροφή από ό,τι συνηθιζόταν στα βασιλικά παιδιά εκείνη την εποχή: ανατράφηκε από τους γονείς τους και όχι από τους υπηρέτες, σε μεγάλο βαθμό κρατήθηκε εκτός από οποιαδήποτε τελετουργική αυλική ζωή και διδάχτηκε να ζει απλά, φυσικά και με μετριοπάθεια.Έγινε Ηγουμένη στην Θηρεσιανή Μονή της Πράγας το 1791. Ταξίδεψε στο Νόιντορφ της Ρουμανίας, όπου πέθανε την 1η Οκτωβρίου 1809 σε ηλικία 39 ετών. Είναι θαμμένη στο Νόιντορφ.
Αδελαΐδα της Αυστρίας

Να μη συγχέεται με την Αδελαΐδα, Αρχιδούκισσα της Αυστρίας (1914 - 1971).Η Αδελαΐδα (γερμ. Adelheid, 3 Ιουνίου 1822 - 20 Ιανουαρίου 1855) από τον Οίκο των Αψβούργων-Λωρραίνης ήταν κόρη του αρχιδούκα της Αυστρίας και με τον γάμο της έγινε βασίλισσα της Ιταλίας.

 Η Αδελαΐδα Φραγκίσκη Μαρία Ραϊνερία Ελισάβετ Κλοτίλδη ήταν η δεύτερη κόρη του Ράινερ Ιωσήφ της Αυστρίας και της Ελισάβετ της Σαβοΐας, κόρης του Καρόλου Εμμανουήλ του Καρινιάνο. Παντρεύτηκε το 1842 τον εξάδελφό της, Βίκτωρα Εμμανουήλ Β΄ της Σαβοΐας, Βασιλιά της Σαρδηνίας (μετέπειτα της Ιταλίας), και είχε τέκνα: Μαρία Κλοτίλδη (1843 - 1911), παντρεύτηκε τον Ναπολέοντα Ιωσήφ Βοναπάρτη, Πρίγκιπα του Μονφόρ. Ουμβέρτος Α΄ (1844 - 1900), Βασιλιάς της Ιταλίας. Αμεδαίος (1845 - 1890), Βασιλιάς της Ισπανίας. Όθων (1846 - 1866), Δούκας του Μομφερράτου. Μαρία Πία (1847 - 1911), παντρεύτηκε τον Λουδοβίκο της Πορτογαλίας. Κάρολος Αλβέρτος (1851 - 1854). Βίκτωρ Εμμανουήλ (6 Ιουλίου 1852), θνησιγενής. Βίκτωρ Εμμανουήλ (8 Ιανουαρίου - 17 Μαΐου 1855). Georgina Sarah. Godkin:Life of Victor Emmanuel II, First king of Italy, Volume I, 1879, p 44 Forester. C.S: Victor Emmanuel II: And the Union of Italy, Simon Publications LLC, 2001, p 216
Ντμίτρι του Σούζνταλ

Ο Ντμίτρι Κωνσταντίνοβιτς (ρωσ.: Дми́трий Константи́нович, ο λεγόμενος μονόφθαλμος, 1322 - 5 Ιουνίου 1383) από τον Οίκο των Ρουρικιδών ήταν πρίγκιπας του Σούζνταλ και του Νίζνι-Νόβγκοροντ. Κυριάρχησε στην πολιτική κατά την ανηλικιότητα τού γαμπρού του Ντμίτρι Ντονσκόι πρίγκιπα της Μόσχας. Ο κλάδος που ανήκει, των Σουίσκι, έλαβε το όνομά του από τον γιο του Βασίλι Κιρντιάπα.

 Ήταν γιος του Κωνσταντίν, γιου του Βασίλι, γιου του Αντρέι Β΄ μεγάλου πρίγκιπα του Βλαντίμιρ. Ο Αντρέι ήταν γιος του Γιαροσλάβ Β΄ του Βλαντίμιρ και αυτός με τη σειρά του γιος τού Βσέβολοντ Γ΄ του πολύτεκνου. Κληρονόμησε το Σούζνταλ το 1359 και το Νίζνι-Νόβγκοροντ το 1365. Καθώς οι ανατολικές περιοχές του ήταν συνεχώς εκτεθειμένες στις επιθέσεις των Τατάρων, η πολιτική του προς αυτούς ήταν συμφιλιωτική κυρίως. Μετά από κάποια εξέγερση με τον Ντμίτρι της Μόσχας, ο χάνος της Χρυσής Ορδής τον εγκατέστησε μεγάλο πρίγκιπα του Βλαντίμιρ. Κατά τη διακυβέρνησή του φιλονικούσε κατ' επανάληψη με τη Δημοκρατία του Νόβγκοροντ για τις επιδρομές των πειρατών της πόλης τους. Αυτοί λεηλατούσαν την πρωτεύουσά του και τις αγορές των Τατάρων στον Βόλγα. Τρία έτη μετά εκθρονίστηκε και έπρεπε να κάνει ειρήνη με τον Ντμίτρι, παντρεύοντας την κόρη του Ευδοξία με αυτόν. Ενώνοντας τον στρατό του με του Ντμίτρι, οδήγησε μία συμμαχική επίθεση στους Βουλγάρους του Βόλγα και στη Μορντοβία. Το 1377 οι συμμαχικοί στρατοί ηττήθηκαν από τους Τατάρους στον ποταμό Πιάνα, διότι -όπως αναφέρει ο χρονικογράφος- ήταν πολύ μεθυσμένοι για να πολεμήσουν. Πάντως το 1382 ο Ντμίτρι Κωνσταντίνοβιτς πήρε το μέρος του Τόκταμις χαν στην κατάληψη της Μόσχας και έστειλε τους γιους του να υπηρετήσουν τον Ταταρικό στρατό. Είχε τέκνα: Ευδοξία απεβ. 1407, παντρεύτηκε τον Ντμίτρι Ντονσκόι μεγάλο πρίγκιπα της Μόσχας. Βασίλι Κιρντιάπα π. 1350-1403, πρίγκιπας του Σούζνταλ. Είχε γιο τον Γιούρι, που είχε γιο τον Βασίλι, που είχε γιο τον Μιχαήλ, που είχε γιο τον Αντρέι, που είχε γιο τον Ιβάν, που είχε γιο τον Βασίλειο Δ΄ Σουίσκι τσάρο της Ρωσίας. Συμεών απεβ. 1402. Είχε γιο τον Βασίλι, που είχε γιο τον Ιβάν, που είχε γιο τον Ιβάν, που είχε γιο τον Μπορίς, που είχε γιο τον Αλεξάντρ, που είχε κόρη την Ευδοξία, που είχε γιο τον Φιλάρετο Ρομάνοβ Πατριάρχη της Μόσχας, που είχε γιο τον Μιχαήλ Α΄ Ρομάνοβ τσάρο τη Ρωσίας. Brockhaus and Efron Encyclopedic Dictionary (in Russian). 1906.
Δημήτριος Μπουντούρης

Ο Δημήτριος Μπουντούρης ή Βουδούρης ή Μπουδούρης (1814-1886) ήταν Έλληνας πολιτικός της Ελλάδας του 19ου αιώνα από την Ύδρα, πληρεξούσιος, βουλευτής και τρεις φορές υπουργός σε υπουργεία ναυτικών και εξωτερικών.

 Η οικογένεια του Δ. Μπουντούρη καταγόταν από τη Γαράντζα (σημερινή Μέλπεια) της Μεσσηνίας, από την οποία όμως έφυγαν το 1715 λόγω διωγμών και διασκορπίστηκαν στην Ύδρα, στη Φιγαλεία Ηλείας (Ζούρτσα) και στη Χαλκίδα. Ο Δημήτριος Στ. Μπουντούρης γεννήθηκε το 1815 στην Ύδρα αλλά ο πατέρας του τον έστειλε αρχικά στην Κεφαλλονιά και στη συνέχεια στη Δύση. Μεγάλωσε στην Ιταλία και την Αγγλία όπου σπούδασε στο λύκειο του Ίτον. Στην Αγγλία συνάντησε τον Καποδίστρια ο οποίος τον ώθησε να τελειώσει τις σπουδές του στην Ελβετία, θεωρώντας τα ήθη εκεί αυστηρότερα και απλοϊκότερα. Εκπαιδεύτηκε στη Γενεύη και στο Παρίσι. Το 1833, σε ηλικία 18 ετών διορίστηκε ακόλουθος της Ελληνικής πρεσβείας στο Μόναχο όταν πρέσβης ήταν ο Αλέξανδρος Μαυροκορδάτος, και το 1836 γραμματέας της ίδιας πρεσβείας, ενώ αργότερα γίνεται γραμματέας της πρεσβείας στο Λονδίνο. Διατέλεσε επίσης πρεσβευτής στην Πετρούπολη. Ανήκε στο Αγγλικό κόμμα. Από το 1843 ασχολήθηκε με την πολιτική και εκλέχτηκε πληρεξούσιος της επαρχίας του στην Εθνοσυνέλευση. Χρημάτισε βουλευτής κατά τα έτη 1853, 1856, και 1859 και πληρεξούσιος στη Β' Εθνική Συνέλευση του 1862. Το 1857 (23 Νοεμβρίου) εκλεχθηκε πρόεδρος της Βουλής. Μετά το 1862 είχε συνταχθεί με τον Κωνσταντίνο Κανάρη και το Δημητρίο Γρίβα ως «ορεινός». Έγινε Υπουργός των Ναυτικών και του Εξωτερικού στις κυβερνήσεις Βάλβη του 1863, Κανάρη του 1864 και Κουμουνδούρου του 1865. Αναφέρεται ότι είχε χάρισμα στην ευφυολογήματα. Σε μεγάλη ηλικία υπέφερε από βλάβη στην όραση του. Ήταν οικονομικά ευκατάστατος -είχε τυπώσει στη Φλωρεντία νόμισμα-μετάλλιο έχοντας στη μια όψη μορφή της Ελλάδας και στην άλλη το μονόγραμμα της οικογένειάς του - αν και στο τέλος της ζωής του δεν είχε αρκετά οικονομικά μέσα. Κατά τη διάρκεια της θητείας του Μπουντούρη στο υπουργείο Ναυτικών το 1865, εκδόθηκε Βασιλικό Διάταγμα του Υπουργείου Ναυτικών με την υπογραφή του που χαρακτήρισε τον Ύμνο εις την Ελευθερίαν ως «επίσημον εθνικόν άσμα», δηλ., ως εθνικό ύμνο της Ελλάδος. Απεβίωσε στον Πόρο το 1886. Δημήτριος Μπουντούρης βιογραφικά στοιχεία από το Ινστιτούτο Νεοελληνικών Ερευνών Μαρίνος Βρετός (1866). Εθνικόν ημερολόγιον. Εν Αθήναις: Παρά τω Κ. Δραγούμη εκδότη της Πανδώρας. Αρχειοθετήθηκε από το πρωτότυπο στις 14 Απριλίου 2008. Ανακτήθηκε στις 5 Απριλίου 2010. Περιοδικό Άστυ, τόμος 1, No 27 (1886), σελ. 3 [2] Αντώνης Μακρυδημήτρης, Οι υπουργοί των εξωτερικών της Ελλάδας 1829-2000, εκδ.Καστανιώτης, Αθήνα, 2000, σελ.55-56
Παγετός των προβάτων

Ως παγετός των προβάτων (γερμανικά: Schafskälte) εννοείται το μετεωρολογικό φαινόμενο της απότομης πτώσης της θερμοκρασίας που σημειώνεται στην κεντρική Ευρώπη, κυρίως στη Γερμανία στα μέσα Ιουνίου, από τις 4 ως τις 20, και γενικά γύρω στις 11 Ιουνίου.

 Το καιρικό φαινόμενο πήρε το όνομά του από το εποχιακό κούρεμα των προβάτων, που συμπίπτει με το φαινόμενο αυτό. Αποτέλεσμα είναι ότι οι βοσκοί περιμένουν να περάσει αυτό το κύμα ψύχους για να ξαναζεστάνει ο καιρός και να κουρέψουν τα ζωντανά χωρίς αυτά να κινδυνεύουν να πάθουν ψύξη. Η μετεωρολογική εξήγηση του φαινομένου οφείλεται στην άνιση θέρμανση των ηπειρωτικών και θαλάσσιων αερίων μαζών. Μετά την πάροδο των παγερών αγίων η ξηρά αρχίζει να θερμαίνεται γρήγορα από την αυξανόμενη ηλιακή ακτινοβολία, ενώ η θάλασσα συνεχίζει να παραμένει κρύα. Λόγω του χαμηλού βαρομετρικού που προκύπτει, ψυχρά και υγρά κύματα αέρα ρέουν από βορειοδυτική κατεύθυνση και επιφέρουν πτώση θερμοκρασίας κατά πέντε ως δέκα βαθμούς. Horst Malberg: Bauernregeln – Aus meteorologischer Sicht. Springer, Berlin 2003, ISBN 3-540-00673-7. Παγετός των προβάτων Αρχειοθετήθηκε 2013-04-17 στο Wayback Machine.
Βραβεία Αμερικανικής Ακαδημίας Κινηματογράφου 1955

Η 28η Απονομή των Βραβείων της Ακαδημίας Κινηματογράφου, που τίμησε τις καλύτερες επιδόσεις στο χώρο του κινηματογράφου για το έτος 1955, έλαβε χώρα στις 21 Μαρτίου 1956, και διαδραματίστηκε στο θέατρο RKO Pantages Theatre, στο Λος Άντζελες της Καλιφόρνιας.

 Οι νικητές κάθε κατηγορίες εμφανίζονται με έντονους χαρακτήρες στην κορυφή της κατηγορίας. Μάρτι Έκσταση και πάθος Μίστερ Ρόμπερτς Πικ νικ/Πικρό πικ νικ Το Στιγματισμένο Ρόδο Ντέλμπερτ Μαν – Μάρτι Ελία Καζάν – Ανατολικά της Εδέμ Ντέιβιντ Λην – Διακοπές στη Βενετία Τζόσουα Λόγκαν – Picnic Τζον Στέρτζις – Άσχημη μέρα στο μαύρο βράχο Έρνεστ Μποργκνάιν – Μάρτι James Cagney – Love Me or Leave Me Τζέιμς Ντιν – Ανατολικά της Εδέμ Φρανκ Σινάτρα – The Man with the Golden Arm Spencer Tracy – Bad Day at Black Rock 'Άννα Μανιάνι' – Το Στιγματισμένο Ρόδο Σούζαν Χέιγουορντ – Θα Κλάψω Αύριο Κάθριν Χέπμπορν – Διακοπές στη Βενετία Τζένιφερ Τζόουνς – Έκσταση και πάθος Έλανορ Πάρκερ – Interrupted Melody Επίσημος ιστότοπος (Αγγλικά)
Λουί Καζαμιάν

Ο Λουί Φρανσουά Καζαμιάν (Louis François Cazamian) (2 Απριλίου 1877 - 1965) ήταν Γάλλος πανεπιστημιακός και κριτικός της λογοτεχνίας. Έγραψε στη Γαλλική και την Αγγλική για την αγγλική λογοτεχνία. Ήταν καθηγητής της σύγχρονης αγγλικής λογοτεχνίας και πολιτισμού στη Σορβόνη.

 A History of English Literature (Ιστορία της αγγλικής λογοτεχνίας) (1927, με τον É. Legouis) Le Roman Social en Angleterre (Το κοινωνικό μυθιστόρημα στην Αγγλία), πρώιμη μελέτη του κοινωνικού μυθιστορήματος The Development of English Humor (Η ανάπτυξη του αγγλικού χιούμορ) (1952). The Social Impact of Dickens's Novels (Ο κοινωνικός αντίκτυπος των μυθιστορημάτων του Ντίκενς) L' Humour de Shakespeare, (Το χιούμορ του Σέξπιρ). Sybolisme et Poésie, (Συμβολισμός και ποίηση). The Unity of France, (Η ενότητα της Γαλλίας) The France of Today and Tomorrow, (Η Γαλλία του σήμερα και του αύριο) The Personality of France, Η προσωπικότητα της Γαλλίας) Andrew Lang and the Maid of France, (Ο Άντριου Λανγκ και η Παρθένος της Γαλλίας)
RTL TVI

Το RTL-TVI είναι ένας ιδιωτικός τηλεοπτικός σταθμός στη γαλλική γλώσσα στο Βέλγιο και ανήκει στον Όμιλο RTL. Στη γαλλόφωνη περιοχή του Βελγίου, είναι το πιο δημοφιλές κανάλι με 20% του μεριδίου τηλεθέασης. Ήταν ένας από τους πρώτους ανεξάρτητους τηλεοπτικούς σταθμούς στο Βέλγιο. Το RTL TVI προσφέρει ένα πρόγραμμα με οικογενειακό προσανατολισμό και είναι ενημερωτικού, ψυχαγωγικού και επιστημονικής φαντασίας χαρακτήρα. Στη γαλλόφωνη περιοχή του Βελγίου, σχεδόν όλα τα ξένα προγράμματα μεταγλωττίζονται στα γαλλικά, αντί της διατήρησης του πρωτότυπου soundtrack. Στο Βέλγιο, ο RTL λειτουργεί επίσης τις γαλλικής γλώσσας κανάλια Club RTL, RTL Kids και Plug RTL.

 Από το 1955, η τηλε-Λουξεμβούργο, η οποία έγινε δίκτυο του RTL το 1982, μεταδίδεται από τον πομπό Dudelange στο Λουξεμβούργο. Μετά τη σύγκρουση ενός βελγικού στρατιωτικού αεροπλάνου με τον πομπό στις 31 Ιουλίου 1981, η Compagnie Luxembourgeoise de Télédiffusion (CLT) έλαβε αποζημίωση από τη βελγική κυβέρνηση. Στις 12 Σεπτεμβρίου 1983, η βελγική εκδοχή της παράστασης JTL, που παρουσιάστηκε από τους Τζίν-Τσάρλς Ντε Κεισέρ, Έντι ντε Γουάιλντ και Μπιμπιάν Γκόντφροιντ, ξεκίνησε από ένα μικρό στούντιο στη βίλα Roosevelt, στις Βρυξέλλες. Τον Δεκέμβριο του 1985, η CLT δημιούργησε μια βελγική εταιρεία με την επωνυμία TVI Α.Ε., η οποία παράγει και πωλεί προγράμματα διαφημιστικού χώρου ειδικά για το RTL Βελγίου. Το Βελγικό τηλεοπτικό κανάλι RTL έγινε ανεξάρτητο στις 12 Σεπτεμβρίου του 1987 με την έναρξη του RTL-TVI (Ανεξάρτητη τηλεόραση), η οποία παράγει πλέον όλα τα προγράμματα του στις Βρυξέλλες. Αυτό ήταν το πρώτο ανεξάρτητο κανάλι στη Γαλλόφωνη Κοινότητα του Βελγίου. Η καταχώριση από την κυβέρνηση της Γαλλικής Κοινότητας στις 21 Δεκεμβρίου 1987 τη δυνατότητα να έχουν πρόσβαση νόμιμα στη βελγική αγορά τηλεοπτικών διαφημίσεων, μέσω της θυγατρικής της IPB. Αυτό το μονοπώλιο έσπασε το 1989, όταν η κυβέρνηση επέτρεψε την εμπορική διαφήμιση για τα RTBF κανάλια. Télévie Un dîner Presque parfe (βελγική γαλλική έκδοση) Place Royale Le Journal L'Amour est dans le Pré (βελγική γαλλική έκδοση) 60 secondes chronograph (βελγική γαλλική έκδοση) Belgium Got Talent (βελγική γαλλική εκδοχή) Επίσημος ιστότοπος
Ελζμπιέτα Μπιενκόφσκα

Η Ελζμπιέτα Έβα Μπιενκόφσκα (πολωνικά: Elżbieta Ewa Bieńkowska, το γένος Μόιχο [Moycho]) (γενν. 4 Φεβρουαρίου 1964, Κατοβίτσε) είναι Πολωνή πολιτικός, η οποία υπηρέτησε ως Αντιπρόεδρος της Κυβέρνησης της Πολωνίας και Υπουργός Περιφερειακής Ανάπτυξης και Μεταφορών, προτού διοριστεί ως Ευρωπαίος Επίτροπος από τον Ζαν-Κλοντ Γιούνκερ το 2014.Η Μπιενκόφσκα ήταν Υπουργός Περιφερειακής Ανάπτυξης στο Υπουργικό Συμβούλιο του Πρωθυπουργού Ντόναλντ Τουσκ από τις 16 Νοεμβρίου 2007 έως τις 27 Νοεμβρίου 2013, όταν διορίστηκε Αναπληρωτής Πρωθυπουργός της Πολωνίας ενώ συνέχισε τις προηγούμενες αρμοδιότητές της στο Υπουργείο Υποδομών και Ανάπτυξης.

 Η Μπιενκόφσκα αποφοίτησε από το Γιαγκιελόνιο Πανεπιστήμιο με μεταπτυχιακό στην Ανατολική Φιλολογία το 1989. Έχει επίσης λάβει μεταπτυχιακό δίπλωμα από την Πολωνική Εθνική Σχολή Δημόσιας Διοίκησης και στη συνέχεια μεταπτυχιακές σπουδές μεταπτυχιακού στη Διοίκηση Επιχειρήσεων από τη Σχολή Οικονομικών Επιστημών της Βαρσοβίας. Η καριέρα της Μπιενκόφσκα στη δημόσια διοίκηση ξεκίνησε στο Δημοτικό Συμβούλιο του Κατοβίτσε, όπου εργάστηκε σε περιφερειακές συμβάσεις που προήχθησαν, το 1999, ως επικεφαλής του Τμήματος Οικονομίας του Κατοβίτσε. Αργότερα το ίδιο έτος, διορίστηκε Διευθύντρια Περιφερειακής Ανάπτυξης για το Βοεβοδάτο Σιλεσίας, όπου υπηρέτησε μέχρι το 2007. Η Μπιενκόφσκα περιγράφει τον εαυτό της ως τεχνοκράτη. Δεν είναι μέλος κάποιου κόμματος και εξελέγη στη Γερουσία της Πολωνίας το 2011 ως ανεξάρτητη υποψήφια, υποστηριζόμενη από την Πολιτική Πλατφόρμα.Στην κυβέρνηση του Πρωθυπουργού Ντόναλντ Τουσκ, η Μπιενκόφσκα υπηρέτησε ως υπουργός Υποδομών και Ανάπτυξης για την Πολωνία, καθώς και Αναπληρωτής Πρωθυπουργός από τα τέλη του 2013 έως τα τέλη Σεπτεμβρίου 2014. Υπό αυτή την ιδιότητα, ήταν υπεύθυνη για την κατανομή της χρηματοδότησης της Ευρωπαϊκής Ένωσης και των υποδομών μεταφορών της χώρας. Υπό την ηγεσία της, το υπουργείο ήταν το δεύτερο μεγαλύτερο τμήμα της Πολωνίας μετά το υπουργείο Οικονομικών, με 1.600 υπαλλήλους και 9 υφυπουργούς. Το Φεβρουάριο του 2013 εξασφάλισε 105,8 δισ. ευρώ από τον προϋπολογισμό της ΕΕ για την περίοδο 2014-2020.Στις 3 Σεπτεμβρίου 2014, η Μπιενκόφσκα ανακοινώθηκε ως η Πολωνή υποψήφια στην Ευρωπαϊκή Επιτροπή, στη θέση του υπουργού Εξωτερικών Ραντόσουαφ Σικόρσκι, ο οποίος είχε προταθεί τον Αύγουστο σε μια προσπάθεια να εξασφαλίσει τη θέση του Ύπατου Εκπροσώπου της Ένωσης για θέματα Εξωτερικής Πολιτικής και Πολιτικής Ασφαλείας.Στις 10 Σεπτεμβρίου 2014, ο Γιούνκερ διόρισε την Μπιενκόφσκα ως Ευρωπαία Επίτροπο για την Ευρωπαϊκή Ενιαία Αγορά, τη Βιομηχανία, την Επιχειρηματικότητα και τα ΜΜΕ, μετά το οποίο, την 1η Νοεμβρίου 2014, ανέλαβε καθήκοντα στην Επιτροπή Γιούνκερ. Από το 2015, η Μπιενκόφσκα είναι πρόεδρος της Ομάδας Προσωπικοτήτων Υψηλού Επιπέδου για την Αμυντική Έρευνα της Ευρωπαϊκής Επιτροπής. - Διοικητής (με ζώνη), Βασιλικό Νορβηγικό Τάγμα της Αξίας - Μετάλλιο της Πυροσβεστικής Υπηρεσίας (Χρυσό), Κατοβίτσε Η Μπιενκόφσκα είναι παντρεμένη και έχει τρία παιδιά. www.premier.gov.pl www.elections2014.eu Αρχειοθετήθηκε 2014-10-25 στο Wayback Machine. Γάμος Μπιενκόφσκι/Πριγκίπισσας Ραντζίβιουου www.fakt.pl
Εξώσφαιρα

Εξώσφαιρα ονομάζεται το πέμπτο και πλέον εξωτερικό στρώμα της ατμόσφαιρας της Γης, όπως ορίζεται στη Μετεωρολογία, που εκ της θέσεώς του, οφείλει και το όνομά του. Όπως υποδηλώνει και ο όρος, η εξώσφαιρα είναι το ανώτατο και τελευταίο στρώμα της ατμόσφαιρας, βρίσκεται πάνω από την Θερμόσφαιρα και επεκτείνεται μέχρι το κοσμικό διάστημα, με το οποίο και βαθμιαία αναμιγνύεται.

 Αρχίζει από τη θερμόπαυση, δηλαδή συνήθως από τα 800 χιλιόμετρα ύψος (αν και το όριο κυμαίνεται μεταξύ 500 και 1.000 χιλιομέτρων, αναλόγως με την ηλιακή δραστηριότητα), και φθάνει στα 3.500 χλμ. όπως θεωρητικά υπολογίζεται ότι φθάνει το μέγιστο ύψος (πάχος) της ατμόσφαιρας ή και λίγο περισσότερο, μέχρι το σημείο όπου η βαρύτητα της Γης δεν μπορεί πλέον να συγκρατήσει τα τελευταία μόρια της ατμόσφαιρας. Η πυκνότητα της εξώσφαιρας πάντως είναι έστω και κατά τι μεγαλύτερη εκείνης του Ηλιακού ανέμου που διαχέεται στο Ηλιακό σύστημα. Η κινητική ενέργεια των ιόντων των αερίων στην εξώσφαιρα πιθανώς αντιστοιχεί σε θερμοκρασία 2.500 °C. Η θερμοκρασία αυτή οφείλεται σε συγκρούσεις με τα σωματίδια της κοσμικής ακτινοβολίας. Αντιθέτως, την νύχτα η θερμοκρασία των σωματιδίων στην εξώσφαιρα πέφτει σχεδόν στο απόλυτο μηδέν. Σε άλλα ουράνια σώματα, χαμηλής βαρύτητας, όπως στη Σελήνη και στον Ερμή, εξώσφαιρα ονομάζεται η ατμόσφαιρα που είναι τόσο αραιή που ακόμα και στην επιφάνεια τα μόριά της είναι βαρυτικώς συνδεδεμένα με το ουράνιο σώμα, αλλά η πυκνότητα είναι τόσο αραιή που τα μόρια πρακτικώς δεν συγκρούονται μεταξύ τους. Gerd W. Prolss: Physics of the Earth's Space Environment: An Introduction. ISBN 3-540-21426-7.
Χέρτα Βερολίνου

Η Χέρτα Βερολινου(γερμανικά: Hertha Berlin) είναι γερμανικός αθλητικός σύλλογος που εδρεύει στο Βερολίνο. Ο σύλλογος είναι γνωστός κυρίως για την ποδοσφαιρική ομάδα, τη διαχείρηση της οποίας από το 2002 έχει αναλάβει η εταιρεία Hertha BSC GmbH & Co KGaA.Ιδρύθηκε στις 25 Ιουλίου του 1892 ως ένα από τα πρώτα αμιγώς ποδοσφαιρικά σωματεία στη Γερμανία. Σήμερα, ωστόσο, διαθέτει και άλλα αθλήματα όπως ποδόσφαιρο σάλας, πυγμαχία, μπόουλινγκ και επιτραπέζια αντισφαίριση. Η Χέρτα ήταν ιδρυτικό μέλος της Γερμανικής Ποδοσφαιρικής Ομοσπονδίας (DFB) και της Μπουντεσλίγκα, ενώ έχει περίπου 32.800 μέλη (από τον Αύγουστο του 2016), γεγονός που το καθιστά το μεγαλύτερο αθλητικό σωματείο στο Βερολίνο. Από το 1963, η ποδοσφαιρική ομάδα της Χέρτα, διεξάγει τους εντός έδρας αγώνες της στο Ολίμπιασταντιον (Ολυμπιακό Στάδιο) του Βερολίνου.

 Πρωτάθλημα Γερμανίας Πρωταθλήτρια (2): 1930, 1931 Δεύτερη θέση (5): 1926, 1927, 1928, 1929, 1974–75 2. Μπουντεσλίγκα 1989–90, 2010–11, 2012–13 Ομπερλίγκα Βερολίνου Πρωταθλήτρια (3): 1956–57, 1960–61, 1962–63 Ομπερλίγκα Βερολίνου-Βραδεμβούργου Πρωταθλήτρια (3): 1906, 1915, 1917, 1918, 1925, 1926, 1927, 1928, 1929, 1930, 1931, 1933 Γκαουλίγκα Βερολίνου-Βραδεμβούργου Πρωταθλήτρια (6): 1935, 1937, 1944 Κύπελλο Γερμανίας Φιναλίστ (3): 1977, 1979, 19931 Λιγκ Καπ Γερμανίας Νικήτρια (2): 2001, 2002 Κύπελλο Βερολίνου Κυπελλούχος (13): 1920, 1924, 1928, 1929, 1943, 1958, 1959, 1966, 1967, 19761, 1987, 19921, 20041 Κύπελλο Ιντερτότο Νικήτρια (5): 1971, 1973, 1976, 1978. 2006Κύπελλο ΟΥΕΦΑ Ημιτελικά: 1978-79 Το έμβλημα του συλλόγου όπως έχει εξελιχθεί με το πέρασμα του χρόνου. Τελευταία ενημέρωση: 1 Φεβρουαρίου 2020Σημείωση: Οι σημαίες αφορούν την εθνική ομάδα, σύμφωνα με τους κανόνες επιλεξιμότητας της FIFA. Οι παίκτες μπορεί να κατέχουν περισσότερες ιθαγένειες εκτός FIFA. Επίσημος ιστότοπος
262 Βάλντα

Η Βάλντα (Valda) είναι αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,67. Ανακαλύφθηκε το 1886 από τον Αυστριακό αστρονόμο Γιόχαν Παλίζα, που παρατηρούσε από τη Βιέννη.

 Οι διαστάσεις της Βάλντας εκτιμώνται σε 11 ως 24 χιλιόμετρα. Ο φασματικός της τύπος και το άλβεδό της είναι άγνωστά, όπως και ο χρόνος περιστροφής της γύρω από τον εαυτό της. Τροχιά από το JPL (Java) / Εφημερίδα
Ριόλος Αχαΐας

Ο Ριόλος, γνωστός και ως Ριόλον, είναι οικισμός στο δυτικό τμήμα του Νομού Αχαΐας, αποτελεί έδρα της ομώνυμης τοπικής κοινότητας, και σύμφωνα με το «Πρόγραμμα Καλλικράτης» από 1/1/2011 ανήκει στο Δήμο Δυτικής Αχαΐας. Την περίοδο 1997-2010, βάσει του «Σχεδίου Καποδίστριας», ανήκε στον πρώην Δήμο Λαρισσού (Λαρίσου) ως έδρα του ομώνυμου πρώην δημοτικού διαμερίσματος.

 Η δημογραφική εξέλιξη του οικισμού στον 21ο αιώνα είναι η εξής: Αποτελέσματα της Απογραφής Πληθυσμού-Κατοικιών 2011 που αφορούν στο Μόνιμο Πληθυσμό της Χώρας, Εφημερίδα της Κυβερνήσεως της Ελληνικής Δημοκρατίας, τχ. 2ο, φ. 3465 (28 Δεκεμβρίου 2012). Ε.Σ.Υ.Ε. - Μόνιμος Πληθυσμός της Ελλάδος. Απογραφή 2001, Αθήνα 2004. ISBN 960-86704-8-9. Θεόδωρος Η. Λουλούδης, Αχαΐα. Οικισμοί, οικιστές, αυτοδιοίκηση, Νομαρχιακή Επιχείρηση Πολιτιστικής Ανάπτυξης Ν.Α. Αχαΐας, Πάτρα 2010. Κώστας Ν. Τριανταφύλλου, Ιστορικόν Λεξικόν των Πατρών, Τόμος Β΄, Τυπογραφείο Πέτρου Χρ. Κούλη, Πάτρα 1995, Τρίτη Έκδοση, λήμμα Ριόλον. Ε.Ε.Τ.Α.Α. - Διοικητικές μεταβολές Ριόλου Αχαΐας. eetaa.gr. Ανακτήθηκε: 10/12/2017. Ε.Ε.Τ.Α.Α. - Διοικητικές μεταβολές Κοινότητας Ριόλου Αχαΐας. eetaa.gr. Ανακτήθηκε: 10/12/2017.
Βραβεία Independent Spirit του 2010

Η 26η απονομή των Βραβείων Independent Spirit, έλαβε χώρα στις 26 Φεβρουαρίου 2011, τιμώντας τις καλύτερες επιδόσεις του αμερικανικού ανεξάρτητου κινηματογράφου για το έτος 2010. Οι υποψηφιότητες ανακοινώθηκαν το Νοέμβριο του 2010.

 Ακολουθούν αναλυτικά όλες οι υποψηφιότητες ανά κατηγορία. Οι νικητές σημειώνονται με έντονη συμβολοσειρά. Επίσημη ιστοσελίδα των βραβείων Ανακοίνωση των νικητών στο IMDb. Αρχειοθετήθηκε 2011-11-06 στο Wayback Machine. «Black Swan dances to victory at Spirit awards», άρθρο στον ιστότοπο του BBC. (Αγγλικά)
Άδικος κόσμος

Ο Άδικος κόσμος είναι ελληνική ταινία του 2011 σε σκηνοθεσία Φίλιππου Τσίτου. Η ταινία κέρδισε το βραβείο καλύτερης ταινίας στα 3α Βραβεία Ελληνικής Ακαδημίας Κινηματογράφου, ενώ στο Διεθνές Φεστιβάλ Κινηματογράφου Σαν Σεμπαστιάν, όπου και έκανε παγκόσμια πρεμιέρα, ο Τσίτος κέρδισε το βραβείο καλύτερου σκηνοθέτη και ο Αντώνης Καφετζόπουλος το βραβείο καλύτερου ηθοποιού. Επιλέχθηκε ως η ελληνική πρόταση για το βραβείο ξενόγλωσσης ταινίας στα 85α Βραβεία Όσκαρ, ωστόσο δεν συμπεριλήφθηκε στην τελική πεντάδα. Ο Άδικος κόσμος χαρακτηρίζεται από αναφορές στο κινηματογραφικό είδος του φιλμ νουάρ.

 Ο Σωτήρης (Αντώνης Καφετζόπουλος) είναι ανακριτής. Μια μέρα, αποφασίζει να δώσει χάρη σε όλους τους φτωχούς που η ζωή τους έχει αντιμετωπίσει σκληρά. Με σκοπό να σώσει μια αθώα ψυχή, τελικά διαπράττει και ο ίδιος ένα έγκλημα. Η Δώρα (Θεοδώρα Τζήμου) μια όμορφη καθαρίστρια που ζει μια ασφυκτική ζωή προσπαθώντας να τα βγάλει πέρα, είναι η μοναδική μάρτυρας αυτού του εγκλήματος. Παρόλο που ανάμεσα στον Σωτήρη και τη Δώρα υπάρχει αμοιβαία έλξη, φαίνεται πως δεν είναι εύκολο να συνδυαστεί ο έρωτας με την ειλικρίνεια και τη δικαιοσύνη. Αντώνης Καφετζόπουλος ως Σωτήρης Χρήστος Στέργιογλου ως Μηνάς Θεοδώρα Τζήμου ως Δώρα Μηνάς Χατζησάββας Μάκης Παπαδημητρίου ως Δημητρίου Γιώργος Σουξές ως επιθεωρητής Λάγια Γιούργου ως μία γυναίκα 40 ετών Μύρνα Τσάπα ως Γεωργία Σοφία Σεϊρλή ως Λένα Ελληνικές ταινίες που υποβλήθηκαν για το Όσκαρ καλύτερης ξενόγλωσσης ταινίας
Νταμανχούρ

Η Νταμανχούρ (αραβικά : دمنهور, πόλη του Ώρου) είναι πόλη της Αιγύπτου και πρωτεύουσα του Κυβερνείου Μπεχέιρα. Βρίσκεται 160 χιλιόμετρα βορειοδυτικά του Καΐρου, και 70 χιλιόμετρα ανατολικά-νοτιοανατολικά της Αλεξάνδρειας, στο μέσον του δυτικού Δέλτα του Νείλου. Το 2008 ο πληθυσμός της ήταν 247.074 κάτοικοι (1986: 188.939).

 Στην αρχαία Αίγυπτο η πόλη ήταν η πρωτεύουσα της 7ης νομής γνωστής σαν "Α Μέντ" (Wn-Mḥw) της Κάτω Αιγύπτου. Βρισκόταν δίπλα στο κανάλι που ένωνε τη Λίμνη Μαρεώτις με τη Κάνωπο ή το δυτικό βραχίονα του Νείλου. Η πόλη ήταν αφιερωμένη στον Θεό ΄Ώρο. Στην ελληνική και ρωμαϊκή περίοδο ονομάζεται "Ερμούπολις η Μικρά" από τον θεό Ερμή που οι αρχαίοι Έλληνες τον ταύτιζαν με τον αιγυπτιακό θεό Θωθ. Στην ελληνιστική εποχή η πόλη προσέλκυσε την προσοχή πολλών αρχαίων γεωγράφων συμπεριλαμβανομένων του Στέφανου Βυζάντιου, του Στράβωνα, Πτολεμαίου, και ο συγγραφέας Itinerarium Antonini. Ο επίσκοπος Ερμουπόλεως είναι ένας τιμητικός της Ρωμαιοκαθολικής Εκκλησίας. Στην πόλη υπάρχει ο τάφος του Ιακώβ Αμπουχατζέιρα (1805-1880), ένας μαροκινός ραβίνος ο οποίος πέθανε εκεί το 1880, ενώ πήγαινε για προσκύνημα στην Παλαιστίνη. Ο χώρος είναι επισκέψιμος κάθε χρόνο από εκατοντάδες εβραίους πιστούς. Ο τάφος επίσημα αποτελεί θρησκευτικό μνημείο και προστατεύεται από την κυβέρνηση της Αιγύπτου. Μερικοί Αιγύπτιοι έχουν διαμαρτυρηθεί που επιτρέπεται στους Εβραίους να εισέλθουν στην Αίγυπτο για να κάνουν το ετήσιο προσκύνημα στον τάφο του Ραβίνου. Επειδή η πόλη βρίσκεται κοντά στο Δέλτα του Νείλου και τη βόρεια ακτή της Αιγύπτου έχει ζεστό κλίμα της ερήμου (Κέππεν-Γκάιγκερ) που μετριάζεται από τους ανέμους που έρχονται από τη Μεσόγειο Θάλασσα. Η πόλη παίρνει μέση βροχόπτωση κατά τη διάρκεια του χειμώνα, και σπάνια βρέχει κατά τη διάρκεια άλλων εποχών. Το χαλάζι και ο παγετός δεν είναι άγνωστα ειδικά κατά τη διάρκεια του χειμώνα. Dieser Artikel wurde aus der „Encyclopædia Britannica Eleventh Edition“ übersetzt, einer jetzt gemeinfreien Publikation (so genannte public domain) und enthält Text aus dem ebenfalls gemeinfreien „Dictionary of Greek and Roman Geography by William Smith (1856)“
Κύπελλο Ελλάδας καλαθοσφαίρισης ανδρών 2021-2022

Το Κύπελλο Ελλάδας καλαθοσφαίρισης ανδρών 2021-2022 αποτέλεσε την 47η διοργάνωση του θεσμού. Ξεκίνησε στις 4 Σεπτεμβρίου 2021 και ολοκληρώθηκε στις 20 Φεβρουαρίου 2022. Στα αξιοσημείωτα είναι η επαναφορά του θεσμού του Φάιναλ-Φορ (Final Four) μετά απο 18 χρόνια, αλλά πλέον χωρίς αγώνα για την κατάκτηση της 3ης θέση. Κυπελλούχος αναδείχθηκε ο Ολυμπιακός για 10η φορά στην ιστορία του, επικρατώντας του Παναθηναϊκού στον τελικό με σκορ 81-73.

 Οι έξι πρώτες ομάδες της Α1 - Basket League 2020-21, κέρδισαν την αυτόματη πρόκριση στους προημιτελικούς του Κυπέλλου. Οι πέντε χαμηλότερες ομάδες στη βαθμολογία, αγωνίστηκαν στην 2η Φάση των προκριματικών γύρων μαζί με τις δυο πρώτες ομάδες της Α2 Εθνικής 2020-21, ενώ οι υπόλοιπες ομάδες της Α2 αγωνίστηκαν στην 1η Φάση των προκριματικών γύρων. Όλοι οι γύροι πραγματοποιήθηκαν σε μορφή μονού νοκ-άουτ αγώνα. 1η Αγωνιστική - Σάββατο 04/09/2021 Σημείωση: Η ομάδα Δάφνη Δαφνίου προκρίθηκε από άνευ αγώνα. 2η Αγωνιστική - Τετάρτη 08/09/2021 3η Αγωνιστική - Σάββατο 11/09/2021 4η Αγωνιστική - Πέμπτη 16/09/2021 1η Αγωνιστική - Σάββατο 18/09/2021 & Κυριακή 19/09/2021 2η Αγωνιστική - Τετάρτη 22/09/2021 Η τελική φάση έγινε με το σύστημα φάιναλ-φορ (Final-4) και διεξήχθη στο Κλειστό Γυμναστήριο «Δυο Αοράκια» στο Ηράκλειο της Κρήτης, στις 18 και 20 Φεβρουαρίου 2022. Οι ομάδες που μετείχαν αφού προκρίθηκαν από τα προημιτελικά, ήταν ο Προμηθέας Πατρών, ο Παναθηναϊκός, η ΑΕΚ και ο Ολυμπιακός. Ο πρώτος ημιτελικός άρχισε στις 17:00 και ο δεύτερος στις 20:00. Ο τελικός άρχισε στις 17:00. Όλα τα παιχνίδια καλύφθηκαν τηλεοπτικά από την δημόσια τηλεόραση (ΕΡΤ3). Κυριακή, 20 Φεβρουαρίου 2022 Κλειστό Γυμναστήριο «Δυο Αοράκια», Ηράκλειο Κρήτης, Ελλάδα Διαιτητές: Γιάννης Φούφης, Ηλίας Κορομηλάς, Βασιλική Τσαρούχα Δεκάλεπτα: 17–21, 45–39, 67–58, 73–81 Πολυτιμότερος παίκτης (MVP): Τάιλερ Ντόρσεϊ Επίσημος ιστότοπος ΕΟΚ Επίσημος ιστότοπος Greek Basket League
Νιου Τζέρσεϊ Αμέρικανς (ποδόσφαιρο)

Η Νιου Τζέρσεϊ Αμέρικανς ήταν μια ποδοσφαιρική ομάδα των ΗΠΑ από την πόλη New Brunswick, New Jersey. Ήταν μέλος της American Soccer League. Κέρδισε το πρωτάθλημα το 1977. Μετά την περίοδο 1979, η ομάδα μετακινήθηκε στο Μαϊάμι και έγινε γνωστή σαν Miami Americans.

 ASL Season MVP 1977 Ringo CantilloASL Rookie of the Year 1976: John Roeslein'ASL Leading Goal Scorer 1977 Jose Neto (17 γκολ)ASL Leading Point Scorer 1977 Jose Neto (36 Βαθμοί)ASL All-Star Team 1977 Telmo Pires, Ringo Cantillo, Juan Cano, Jose Neto New Jersey Americans on FunWhileItLasted.net [1]
Άλμπα Φλόρες

Η Άλμπα Γκονζάλες Βίγια (Μαδρίτη, 28 Οκτωβρίου,1986), γνωστή ως Άλμπα Φλόρες, είναι η Iσπανίδα ηθοποιός. Η Φλόρες είναι γνωστή για τον ρόλο της ως Saray Vargas στο Vis a Vis και ως Nairobi στο La casa de papel.

 Η Άλμπα Φλόρες είναι η μοναδική κόρη του μισού ρομά μουσικού και συνθέτη Αντόνιο Φλόρες και Άννα Βίγια, θεατρικής παραγωγού. Είναι επίσης εγγονή της Λόλα Φλόρες, ανιψιά των τραγουδιστών Λολίτα Φλόρες και Ροζάριο Φλόρες, και ξαδέλφη της ηθοποιού Ελένα Φουριάσε. Η Άλμπα σπούδασε δραματική ερμηνεία από την ηλικία των δεκατριών, με δευτεροβάθμια εκπαίδευση στο πιάνο. Στην σύντομη καριέρα της στην σκηνή, εμφανίστηκε σε διάφορους ρόλους. Ο πιο αξιοσημείωτος από αυτούς ήταν της Luna de miel en Hiroshima (2005) και στη τσιγγάνικη έκδοση του Ονείρου της Θερινής Νύχτας (2007). Το 2005, η Άλμπα έκανε το κινηματογραφικό της ντεμπούτο στο EL Calentito (Το Warm) της Τσους Γκουτιέρες, με Verónica Sánchez, Ruth Díaz, Macarena Gómez, Estíbaliz Gabilondo και Lluvia Rojo, μεταξύ άλλων ερμηνευτών. Στην τηλεόραση, συμμετείχε για πρώτη φορά σε ένα επεισόδιο της σειράς El comisario (The Commisar) το 2006. Το 2008, προσήλθε σε μια τηλεοπτική σειρά Antenna 3 El Súndrome de Ulises (Το σύνδρομο Οδυσσέας) και παρουσίασε τη μουσική παραγωγή του Enamorados anónimos. Το 2009, ηχογράφησε το θεματικό τραγούδι του πατέρα της, "Δεν μπορώ να σε ερωτευθώ" (I cannot fall in love with you), για την μουσική υπόκρουση μιας ταινίας του Ρομπέρτο Σαντιάγκο, "Al final del camino" (στο Τέλος του Δρόμου), με πρωταγωνιστές την Μαλένα Αλτέριο και τον Φερνάντο Τεχέρο. Αρχίζοντας το 2013, συμμετείχε με τον πρωταγωνιστικό ρόλο ως Μαροκινή υπάλληλος Χαμίλα στην σειρά El tiempo entre costuras (Ο ενδιάμεσος χρόνος), που τοποθετείται στην Ισπανία και στα βόρεια προτεκτοράτα του Μαρόκο, μετά τον ισπανικό εμφύλιο πόλεμο. Ακολούθησε μια εμφάνιση στη σειρά TVE Cuéntame ως σημαντικός μάρτυρας σε μια υπόθεση που αφορούσε την διεφθαρμένη αστυνομία.Το 2015 έγινε μέλος της σειράς Vis a vis όπου παίζει ένα χαρακτήρα που ονομάζεται Saray Vargas, μια γυναίκα ρομά που αντιμετωπίζει ποινή φυλάκισης 5 ετών για ανθρωποκτονία. Alba Flores στην IMDb
Οι Μίτσελ και η Εξέγερση των Μηχανών

Οι Μίτσελ και η Εξέγερση των Μηχανών (αγγλικά: The Mitchells vs. the Machines‎) είναι ο τίτλος αμερικανικής ταινίας κινουμένων σχεδίων με την χρήση ηλεκτρονικών υπολογιστών παραγωγής Η.Π.Α.. Δημιουργήθηκε από τους Μάικ Ριάντα, και διανεμήθηκε από την Netflix. Στην ταινία πρωταγωνιστούν οι Άμπι Τζέικομπσον, Ντάνι ΜακΜπράιντ, Μάγια Ρούντολφ, Έρικ Αντρέ κ.ά.

 Οι ηθοποιοί που δανείζουν τις φωνές τους στην ελληνική μεταγλώττιση της ταινίας. Πηνελόπη Σκαλκώτου στο ρόλο του Κέιτι Μίτσελ Βασίλης Μήλιος στο ρόλο του Ρικ Μίτσελ Τάνια Παλαιολόγου στο ρόλο του Λίντα Μίτσελ Βαγγέλης Ζάπας στο ρόλο του Άαρων Μίτσελ Νίκος Παπαδόπουλος στο ρόλο του Μαρκ Μπόουμαν και Έρικ Μαρία Ζερβού στο ρόλο του ΠΑΛ Έλενα Δελακούρα στο ρόλο του Άμπυ Πόουζι Επίσημος ιστότοπος Οι Μίτσελ και η Εξέγερση των Μηχανών στο Netflix Οι Μίτσελ και η Εξέγερση των Μηχανών στην IMDb
Βωβενάργκ

Το Βωβενάργκ (γαλλικά: Vauvenargues), είναι κοινότητα - χωριό της Γαλλίας και βρίσκεται κτισμένο στους πρόποδες του όρους Μον Σεντ Βικτουάρ στον νομό των εκβολών του Ροδανού (Bouches-du-Rhône) της περιφέρειας της Προβηγκίας. Το Βωβενάργκ βρίσκεται ανατολικά της Αιξ-αν-Προβάνς από την οποία απέχει 14 χιλιόμετρα. Κοντά στο χωριό βρίσκεται και η τεχνική λίμνη Μπίμοντ. Το χωριό είναι περισσότερο γνωστό επειδή εκεί ενταφιάστηκε το 1973 ο Πάμπλο Πικάσο . Στο χωριό διατηρούνται εκκλησάκια κατασκευασμένα τον μεσαίωνα αλλά και πολλοί πύργοι της ίδιας περιόδου.

 Η ονομασία του χωριού προέρχεται από το Κάστρο των Βωβενάργκ από την οικογένεια Βωβενάργκ που ήταν οι πρώτοι οικιστές του. Το κάστρο από τις 15 Ιανουαρίου 1929 περιλαμβάνεται στον κατάλογο των ιστορικών μνημείων της Γαλλίας, το μνημείο περιλαμβάνει και περίφραξη του μεσαίωνα. Αρχικά αναφέρεται ότι στην θέση του κάστρου είχε κτιστή ρωμαϊκό οχυρό που αργότερα εξελίχτηκε σε μεσαιωνικό φρούριο που από την εξουσία των Κομήτων της Προβηγκίας αγοράστηκε το 1257 από τους αρχιεπισκόπους της Αιξ. Έπειτα πέρασε στην οικογένεια Βωβενάργκ όπου το κράτησαν για 250 χρόνια. Μετά την Γαλλική Επανάσταση πουλήθηκε από τους Βωβενάργκ στον Λουσιέν Βοναπάρτη. Από το 1790 και μέχρι το 1943 το κάστρο ανήκε στην οικογένεια Isoard όταν κι αγοράστηκε το 1958 από τον Πικάσο, στον κήπου του οποίου αργότερα τάφηκε, το 1973, δίπλα στην γυναίκα του Ζακλίν (Jacqueline Picasso). Σήμερα ανήκει στους απογόνους του ζωγράφου. επίσημη ιστοσελίδα Αρχειοθετήθηκε 2009-03-14 στο Wayback Machine.
Ευρωπαϊκό Ινστιτούτο για την Ισότητα των Φύλων

Το Ευρωπαϊκό Ινστιτούτο για την Ισότητα των φύλων είναι μία υπηρεσία της Ευρωπαϊκής Ένωσης που λειτουργεί από το 2007 με έδρα στο Βίλνιους Λιθουανίας. Ιδρύθηκε με τον Κανονισμό (ΕΚ) αριθ. 1922/2006 του Συμβουλίου της 20ής Δεκεμβρίου 2006. Αποστολή της υπηρεσίας είναι η συμβολή και η ενίσχυση της προώθησης της ισότητας των φύλων σε όλες τις κοινοτικές πολιτικές και τις συνακόλουθες εθνικές πολιτικές, η καταπολέμηση των διακρίσεων λόγω φύλου, και η ευαισθητοποίηση του Ευρωπαίου πολίτη περί του θέματος της ισότητας των φύλων.

 Το Ευρωπαϊκό Ινστιτούτο για την Ισότητα των φύλων εκπονεί μελέτες και συγκεντρώνει στατιστικά στοιχεία σχετικά με την ισότητα των φύλων στην ΕΕ, παρακολουθεί τον τρόπο με τον οποίο η ΕΕ ανταποκρίνεται στις διεθνείς δεσμεύσεις της όσον αφορά την ισότητα των φύλων και συντάσσει ετήσια έκθεση προόδου σχετικά με το θέμα αυτό και εργάζεται για την καταπολέμηση της βίας κατά των γυναικών. Συντονίζει το Ευρωπαϊκό Δίκτυο για την Ισότητα των Φύλων, διοργανώνει συναντήσεις εμπειρογνωμόνων προς υποστήριξη του ερευνητικού έργου του Ινστιτούτου, προωθεί τον διάλογο και τη συνεργασία με μη κυβερνητικούς οργανισμούς και οργανώσεις για τις ίσες ευκαιρίες, πανεπιστήμια και εμπειρογνώμονες, ερευνητικά κέντρα, κοινωνικούς εταίρους και συναφείς οργανισμούς που επιδιώκουν την επίτευξη της ισότητας σε εθνικό και ευρωπαϊκό επίπεδο. Το Ινστιτούτο περιλαμβάνει το Διοικητικό Συμβούλιο, το Σώμα Εμπειρογνωμόνων, τον Διευθυντή και το προσωπικό του. Το διοικητικό συμβούλιο του ινστιτούτου αποτελείται από 18 εκπροσώπους των κρατών μελών της ΕΕ που διορίζονται από το Ευρωπαϊκό Συμβούλιο και 1 μέλος που εκπροσωπεί την Ευρωπαϊκή Επιτροπή. Το Σώμα Εμπειρογνωμόνων απαρτίζεται από μέλη αρμοδίων φορέων ειδικευμένων σε θέματα ισότητας των φύλων, και περιλαμβάνει εκπροσώπους των κρατών μελών (28), της Ευρωπαϊκής Επιτροπής (3) και άλλων ενδιαφερόμενων μερών (2). Ο Διευθυντής είναι ο νόμιμος εκπρόσωπος του Ινστιτούτου και είναι υπόλογος στο Διοικητικό Συμβούλιο.Το Ινστιτούτο απασχολεί προσωπικό 50 ατόμων. Με χρηματοδότηση από την Επιτροπή, προτεινόμενου προϋπολογισμού €52,5 εκατ. για την περίοδο 2007 - 2013, το Ινστιτούτο παρέχει τεκμηριωμένα στοιχεία για τη στήριξη της ισότητας των φύλων και διαθέτει κέντρο τεκμηρίωσης και βιβλιοθήκη που θα είναι ανοικτά για το κοινό.
Κοιλάδα Λάρισας

Η Κοιλάδα (πρώην Αμαρλάρ ) είναι χωρίο του νομού Λάρισας και έδρα τοπικής κοινότητας της Δημοτικής Ενότητας Κοιλάδας του διευρυμένου Δήμου Λαρισαίων. Σύμφωνα με την απογραφή του 2011, ο πληθυσμός της ανέρχεται τους 630 κατοίκους. Πρόεδρος είναι ο Κώστας Κερμελίδης.

 Η Κοιλάδα βρίσκετε 14,4 χλμ. δυτικά της Λάρισας, σε υψόμετρο 140 μέτρων. Το παλιό όνομα της Κοιλάδας είναι Αμαρλάρ. Ιδρύθηκε από πρόσφυγες της περιοχής Ανατολικής Ρωμυλίας της Βουλγαρίας, αρχικά το 1909 από το πρώτο κύμα προσφύγων και στη συνέχεια το 1913 ολοκληρώθηκε η εγκατάσταση των προσφύγων και στην περιοχή. Οι κάτοικοι έχουν διατηρήσει τα ήθη και έθιμα της περιοχής τους και έχουν ιδρύσει τον Πολιτιστικό και Μορφωτικό Σύλλογο Κοιλάδος «Ο Φάρος», με πολλαπλές δραστηριότητες. Η κοινότητα της Κοιλάδας έχει έκταση 22071 στρέμματα. Ορίστηκε έδρα του Δήμου Κοιλάδας. Αποτελεί νεότερο οικισμό. Είναι η μόνη κοινότητα του Δήμου Κοιλάδας που μόνο κατά το ήμισυ ο πληθυσμός της ασχολείται με τη γεωργία και τη κτηνοτροφία, περίπου το 30% ασχολείται με χειρωνακτικά επαγγέλματα, σχεδόν 11% των κατοίκων είναι έμποροι και υπάλληλοι, ενώ περίπου 5% είναι ελεύθεροι επαγγελματίες. Έχει Γυμνάσιο - Λύκειο, κλειστό γυμναστήριο, πνευματικό κέντρο, ΚΕΠ, ΚΑΠΗ. Επίσης η Κοιλάδα έχει βιβλιοθήκη και Λαογραφικό Κέντρο. Διαθέτει κλειστό γυμναστήριο, γήπεδο ποδοσφαίρου και γήπεδο τένις. Η τοπική ομάδα είναι ο Α.Ο. Κοιλάδας Υπάρχει αγροτικό ιατρείο και φαρμακείο. Στη Κοιλάδα έχει έδρα και ο ΤΟΕΒ Ταουσάνης, ένας από τους εννέα ΤΟΕΒ του Νομού. Οι εκκλησίες της κοινότητας Κοιλάδας είναι: Άγιος Σπυρίδωνας : παλαιά εκκλησία και πολιούχος του χωριού. Γέννηση της Θεοτόκου : κεντρική εκκλησία.Εφημέριος του χωριού είναι ο Π. Αδάμ Κιτσικούδης.